Қасиетті Жол Қоғамдық Қайырымдылық Қоры

«Қасиетті жол» Қоғамдық Қайырымдылық Қоры "Қасиетті Жол" Қоғамдық Қайырымдылық Қоры - қазақстандық әлеуметтік жағдайы төмен отбасыларындағы және балалар үйіндегі сал ауруына шалдыққан балаларға тегін оңалту қызметтерін көрсету үшін ашылған мекеме. Қордың бас кеңсесі Астана қаласында орналасқан. Даму жолы 2011 жыл - Қор жұмысы Астана қаласындағы балалар үйінде еріктілер ретінде ауыр диагнозы бар бала­лар­ға көмек көрсетті. 2012 жыл - 2013 жыл- Қарағанды, Щучинск, Павлодар, Өскемен, Орал, Атырау, Шымкент және Қызылордадағы 9 балалар үйіне жаңа жабдықтар жеткізді. 2014 жыл - Нейро-ортопедиялық патологиясы бар балаларға Астанада «Қасиетті жол» атты алғашқы оңалту орталығын ашты. 2015 жыл - «Менторлар мектебі» жоба­сы іске қосылады. Ұлыбритания, Түр­кия, Ресей, БАӘ-ден келген білікті маман­дар еліміздегі медицина қызметкер­лері­не және оңалту саласы мамандарына арнап шеберлік дәрістерін өткізген. 2016 жыл - «#Казах­стан­Творит­Добро» жобасы қолға алынған. Басты мақсат – еліміз бойынша 14 реабили­та­ция орталығын ашу. Яғни, әр Қазақ­стан­дыққа телефон қосымшасы арқылы жылы­на 365 теңге жіберу жайлы ұсыныс. Соның арқасында, еліміздегі барлық сал ауруына шалдыққан балаға жүйелі түрде оңалтудан тегін өтуіне мүмкіндік беру. 2017 жыл - Астана қаласында 2 жасқа дейінгі шақа­лақтарға арналған «Балапан» орталы­ғы және Шымкентте Kzhol Shymkent оңалту орта­лы­ғы ашылды. Құрылтайшылар Іргесін қалаушылар: * Еркінова Арайлым * Алимова Гульмира * Динара Закиева * Власова Александра * Нарикбаева Жибек Құрылтайшылар: * Еркінова Арайлым * Алимова Гульмира * Динара Закиева * Шолпан Нурумбетова Демеушілер * Қазақстан Республикасы Тұңғыш Президенті – Елбасы - Нұрсұлтан Әбішұлы Назарбаевтың Қоры. * "Самұрық-Қазына Траст" әлеуметтік жобаларды қолдау қоры. * "Нұр Отан" партиясы. * Астана қаласы әкімдігі. * Шымкент қаласы әкімдігі. * "ЭксонМобил Казахстан Инк" компаниясы. * "Нұр-Медиа" медиа холдингі. Оңалту орталықтары "Қасиетті жол" оңалту орталығы - Астана қаласында орналасқан. Айына бір рет 21 күнге Қазақстан Республикасының Оңтүстік (Қызылорда облысы, Түркістан облысы, Жамбыл облысы және Шымкент қаласы) өңірінен басқа аумақтардан 50 балаға тегін оңалту қызметтерін көрсетеді. 2 жастан 15 жасқа дейін.. "Балапан" ерте араласу орталығы - Астана қаласында орналасқан. Айына бір рет 21 күнге Қазақстан Республикасының барлық аумақтарынан 30 балаға тегін оңалту қызметтерін көрсетеді. 2 жасқа дейін. "KZhol Shymkent" оңалту орталығы - Шымкент қаласында орналасқан. Айына бір рет 21 күнге Қызылорда облысы, Түркістан облысы, Жамбыл облысы және Шымкент қаласы аумақтарынан 50 балаға тегін оңалту қызметтерін көрсетеді. 2 жастан 15 жасқа дейін. Жұмыс көрсеткіштері 2014-2018 жылдар аралығында Шымкент және Астана қалаларындағы оңалту орталықтарында 3047 бала толық оңалту қызметін алған. Оның ішінде: 246 бала басын ұстауды үйренген, 295 бала отыруды үйренген, 279 бала еңбектеуді үйренген, 166 өздігімен тұруды үйренген, 235 бала сүйенішпен жүруді үйренген, 150 бала алғаш қадамын басқан, 400 бала алғаш сөзін айтқан. 2014-2018 жылдар аралығындағы ақшалай қаражат қозғалысы туралы есептеме - [https://www.kzhol.kz/reports/ Есептемелер] Парақшалар * Қордың ресми сайты: [http://www.kzhol.kz www.kzhol.kz] * Facebook әлеуметтік желісіндегі ресми парақшасы [http://www.facebook.com/kzholcharityfund/ БФ KZhol] * Instagram әлеуметтік желісіндегі ресми парақшасы [https://www.instagram.com/kzhol_charityfund/?hl=ru kzhol_charityfund] Санаттар: Қайырымдылық ұйымдары Сілтемелер